32006R0899
L 167/18
JURNALUL OFÍCIAL AL UNIUNII EUROPENE
REGULAMENTUL (CE) NR. 899/2006 AL COMISIEI
din 19 iunie 2006
de modificare a Regulamentului (CE) nr. 2133/2001 privind deschiderea și modul de gestionare a anumitor contingente tarifare comunitare și a plafoanelor tarifare din sectorul cerealelor, în ceea ce privește deschiderea unui contingent tarifar comunitar pentru anumite alimente pentru câini sau pisici clasificate la codul NC 2309 10
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 12 alineatul (1),
având în vedere Decizia 2006/333/CE a Consiliului din 20 martie 2006 referitoare la încheierea unui acord sub forma unui schimb de scrisori între Comunitatea Europeană și Statele Unite ale Americii în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul aderării acestora la Uniunea Europeană (2), în special articolul 2,
întrucât:
(1)
Acordul încheiat de Comunitate cu Statele Unite ale Americii (3), aprobat prin Decizia 2006/333/CE prevede, pentru anii calendaristici începând cu 2006, un contingent tarifar la import cu taxe vamale de 7 % ad valorem pentru anumite alimente pentru câini sau pisici clasificate la codul NC 2309 10.
(2)
Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/1992 al Consiliului de instituire a Codului Vamal Comunitar (4) a încorporat normele de gestionare aplicabile contingentelor tarifare destinate a fi utilizate în ordinea cronologică a datelor declarațiilor vamale și monitorizării importurilor care beneficiază de un regim preferențial. În scopul armonizării gestionării acestui nou contingent tarifar cu contingente similare, gestionarea sa trebuie să fie încorporată în normele respective.
(3)
Este necesar ca Regulamentul (CE) nr. 2133/2001 al Comisiei (5) să fie modificat în consecință.
(4)
Măsurile prevăzute de prezentul regulament sunt conforme cu avizul Comitetului pentru gestionarea cerealelor,
ADOPTĂ PREZENTUL REGULAMENT:
Articolul 1
La anexa II la Regulamentul (CE) nr. 2133/2001 se adaugă următorul rând:
Numărul de ordine
Codul NC
Descrierea mărfurilor
Volumul contingentului în greutate netă (tone)
Drepturi contingentare
Originea
09.0089
2309 10 13
2309 10 15
2309 10 19
2309 10 33
2309 10 39
2309 10 51
2309 10 53
2309 10 59
2309 10 70
Alimente pentru câini sau pisici ambalate pentru vânzarea cu amănuntul
2 058
7 % ad valorem
Toate țările terțe (erga omnes)
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 iunie 2006.